《寄史行可 其二》
明代·郑真

昆季从来识二难，每从过者问平安。久交自许如金石，远信何由托羽翰。

拄笏看山云冉冉，研朱点易露漙漙。卦爻会要新传得，寄与灯前仔细看。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。